

Cofnodion Cyngor Bro Trelech a’r Betws Community Council Minutes
Cynhaliwyd cyfarfod ar nos Lun y 6ed o Orffennaf 2026 am 7.30yh yng Nghanolfan Gymunedol Penybont.
Cynghorwyr yn bresennol: Ann Sillars (Cadeirydd), Eirian Howells, Andrew Jones, Dyfed Davies, John Phillips, Derrick Harries, 
Yn cymryd y Cofnodion: Liza Jones (clerc)
1. Ymddiheuriadau: Cynghorwyr Ambrose Lewis, Awyn Jones, Linda Davies & Alyson Harries & Y Cynghorydd Sir Jean Lewis
2. Sylwadau’r Cadeirydd:
Croesawodd Ann Sillars pawb i’r cyfarfod gan ddiolch iddynt am fynychu ar noson braf o hâf. 
3. Datgan Buddiannau:
Clerc, Liza Jones - Rhoscrugebolion
4. Cadarnhau Cofnodion y cyfarfod blaenorol:
Roedd cofnodion y cyfarfod o’r 20fed o Fai 2026 wedi eu dosbarthu i’r Cynghorwyr cyn y cyfarfod. Cytunwyd bod y cofndion yn gywir ac fe’u llofnodwyd.
5.Trafod materion sy’n codi o’r cofnodion:
· Gadawodd y clerc y cyfarfod tra bod materion parthed Rhoscrugebolion yn cael eu trafod.
Wrth ddychwelyd i’r cyfarfod gofynwyd i’r clerc gysylltu gyda chyfreithwyr Redkite i benodi Katie Harrington fel eu Bargyfreithiwr. Cytunwyd ar yr angen am daliad o £3,000 i’w phenodi.
· Roedd mabwysiadu Blwch Ffôn ger Dryslwyn Stores wedi ei gwblhau.
· Roedd y Cyngor Sir wedi nodi eu bod wedi cwblhau y gwaith atgyweirio ar Lwybr Clunfelyn.
· Nid oedd unrhyw waith wedi cael ei wneud ar y llwybr gyferbyn Velindre, byddai’r clerc yn dilyn i fyny ar hyn.
· Cafwyd ddiweddariad wrth Parc Trelech yn nodi fod yr offer chwarae newydd wedi cyrraedd y safle ac yn y broses o gael eu godi. Cytunwyd pan byddai pwyllgor y parc yn hapus gyda’r gosodiad gallai taliad o £25,000 ei wneud fel cyfraniad y Cyngor Bro tuag at y parc Newydd.
· Roedd y clerc wedi gwirio y polisis yswiriant a chadarnhaodd fod y gadwyn wedi ei yswirio urhywle o fewn y tiriogaeth.
· Roedd y Cynghorydd Sir Jean Lewis wedi danfon diweddariad yn nodi ei bod wedi cyfarfod gyda Swyddog yr Adran Priffyrdd ac roedd yn ymweld a’r heolydd yr wythnos nesaf.
6. Gohebiaeth
a. Cafodd yr anfonebau canlynol eu hawdurdodi i’w talu
	a. Cyfreithwyr Redkite – gwaith hyd at 2/6/26 - £2,520.00
	b. With Hindsite – Uwchlwytho gwybodaeth blynyddol - £30.00
c. Wyn Thomas / T D Tyres Recycling Ltd – Roedd Wyn Thomas wedimynd a gwastaff i’w ailgylchu gyda T D Tyre Recycling ac roedd wedi talu’r anfoneb  £2,264.40. NId oedd Mr Wyn Thomas wedi codi tâl am ei waith ef. Cytunwyd i ad-dalu Wyn Thomas y gost o £2,264.40.
b. Roedd pryder wedi ei godi fod perchenog newydd Pendre wedi codi ‘tŷ gwydr’ plastig ar dir ac yn rhwystro mynediad i lôn i dȋr Rhosychen. Gan mae mater preifat oedd hyn, cytunodd y Cynghorwyr mae mater i’r personau unigol oedd hyn.
c. Darllenwyd ebost ar Ymgynghoriad ar Fferm Wynt arfaethedig Arfor Gwynt Glas.
Ch. Cais Cynllunio PL/11053 – Cais arfaethedig am annedd newydd yn dilyn caniatâd W/38985 wedi dod i ben – Plot 3 (11 cynt), Maes Cawnen, Trelech.
d. Gofynwyd i ail-edrych ar y cais am uchelseinydd cymunedol. Nodwyd nad oedd system uchelseinydd Alma yn glir iawn ac fod y sytemau a ddefnyddir yn mabolgampau Trelech a Penybont yn cael eu benthyg.  Cytunwyd felly byddai’r Cyngor Bro yn archebu system ac y byddai ar gael i sefydliadau o fewn y plwyf ei fenthyg ar gyfer digwyddiadau cymunedol.

7.Cyllid 
Cyfrif Busnes Cyfredol £413.94
Cytunwyd ofyn yr Elusen am gymorth ariannol i dalu am y costau eithriadol, megis, Ariannu’r Parc, costau cyfreithiol a chost gwaredu gwastraff. 

8. Unrhyw Fater Arall
Gofynwyd i’r clerc gysylltu gyda’r Cyngor Sir I nodi nad iedd y bagiau sbwriel ccyffredinol yn cael eu casglu yn rheolaidd o Clunblewog, Eithinduon Isaf, Treparcau a Ffynnonlwyd.
Nodwyd cyflwr gwael yr heol yn Velindre, Treparcau i Plasparcau, Castellmawr, Man Iwan i Lodge (yn enwedig ger Rhydgoch) ac o Eithinduon Isaf i lawr am Glandwr.

Gan nad oedd unrhyw fater arall, diolchodd y Cadeirydd pawb a chaëwyd y cyfarfod am 9.30yh.   
Bydd y cyfarfod nesaf ar yr y 1af o Fedi 2026 am 7.30yh.
